
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Societatea Drumuri Municipale Timișoara S.A. pentru aprobarea situațiilor financiare ale societății aferente anului 2021

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea Drumuri Municipale Timișoara S.A. pentru aprobarea situațiilor financiare ale societății aferente anului 2021;
	Având în vedere adresele Societății Drumuri Municipale Timișoara S.A  înregistrate la Primăria Municipiului Timișoara cu nr. SC2022-010329/29.04.2022 și SC2022-011010/09.05.2022 referitoare la mandatarea reprezentanților Municipiului Timișoara pentru a aproba;
	Având în vedere Decizia Consiliului de Administrație al Societății Drumuri Municipale Timișoara S.A. nr. 9/27.04.2022 prin care au fost avizate favorabil situațiile financiare anuale ale societății;
	Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Potrivit adresei nr. SC2022-10329/29.04.2022 Societatea Drumuri Municipale Timișoara S.A. solicită convocarea adunării generale a acționarilor și totodată mandatarea reprezentanților Municipiului Timișoara în AGA pentru a exprima poziția acționarului referitor la următoarele:
- aprobarea raportului de gestiune al Consiliului de Administrație al Societății Drumuri Municipale Timișoara S.A. pe anul 2021;
- aprobarea raportulului auditorului independent al Societății Drumuri Municipale Timișoara S.A. pe anul 2021;
- aprobarea situațiilor financiare anuale ale Societății Drumuri Municipale Timișoara S.A. la 31.12.2021;
- aprobarea destinației/repartizarii profitului net.
	Conform adresei nr. SC2022-011010/09.05.2022 transmise de  Drumuri Municipale Timișoara S.A, profitul net al societății pe anul 2021 este în valoare de 3.383.614 lei, din care, scutirea pentru profitul reinvestit a fost de 2.595.316 lei.
Societatea Drumuri Municipale Timișoara S.A. solicită astfel, mandatarea reprezentanților Municipiului Timișoara în Adunarea Generală a Acționarilor pentru aprobarea repartizării către acționarul unic a dividendelor, în valoare de 788.298 lei. 
Luând în considerare prevederile art. 3 pct. 2. lit. a) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, autoritatea publică tutelară are competența de a numi
Reprezentanţii unităţii administrativ-teritoriale în adunarea generală a acţionarilor şi să aprobe mandatul acestora.
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea Drumuri Municipale Timișoara S.A. pentru aprobarea situațiilor financiare ale societății aferente anului 2021, îndeplinește condițiile pentru a fi supus dezbaterii și aprobării plenului consiliului local. 
   


Director Economic,				                              Consilier BGCMSIP,
  Steliana Stanciu				                                    Violeta Lazăr

